司马氏灭蜀后与孙吴在交州的冲突，主要可分为四部分：

**一、吕兴降魏**

公元263年（魏景元四年，吴永安六年）[[1]](#footnote-1)

五月，交趾郡吏吕兴等反，杀太守孙谞。

吕兴既杀孙谞，使使如魏，请太守及兵。

[孙休]复分交州置广州。

公元264年（吴元兴元年，魏咸熙元年）[[2]](#footnote-2)

辛未，诏曰：“吴贼政刑暴虐，赋敛无极。孙休遣使邓句，敕交址太守锁送其民，发以为兵。吴将吕兴因民心愤怒，又承王师平定巴蜀，即纠合豪杰，诛除句等，驱逐太守长吏，抚和吏民，以待国命。九真、日南郡闻兴去逆即顺，亦齐心响应，与兴协同。兴移书日南州郡，开示大计，兵临合浦，告以祸福；遣都尉唐谱等诣进乘县，因南中都督护军霍弋上表自陈。又交址将吏各上表，言‘兴创造事业，大小承命。郡有山寇，入连诸郡，惧其计异，各有携贰。权时之宜，以兴为督交址诸军事、上大将军、定安县侯，乞赐褒奖，以慰边荒’。乃心款诚，形于辞旨。昔仪父朝鲁，春秋所美；窦融归汉，待以殊礼。今国威远震，抚怀六合，方包举殊裔，混一四表。兴首向王化，举众稽服，万里驰义，请吏帅职，宜加宠遇，崇其爵位。既使兴等怀忠感悦，远人闻之，必皆竞劝。其以兴为使持节、都督交州诸军事、南中大将军，封定安县侯，得以便宜从事，先行后上。”策命未至，兴为下人所杀。

**二、西晋接管**

公元265年（晋泰始元年，吴甘露元年）

以蜀郡张表为代，加安南将军。又以犍为杨【义】〔羲〕为参军，副贰之。表后，以南郡阎宇为都督，南郡霍弋为参军。弋甚善参毗之礼，遂代宇为监军、安南将军。抚和异俗，为之立法施教，轻重允当，夷晋安之。及晋世，因仍其任。时交趾不附，假弋节遥领交州刺史，得以便宜选用长吏。今官和解夷人及适罚之，皆依弋故事。弋卒，子在袭领其兵，和诸姓。[[3]](#footnote-3)

泰始元年，谷等迳至郡，抚和初附。无几，谷卒，晋更用马忠子融代谷。融卒，遣犍为杨稷代之，加绥远将军；又进诸牙门，皆杂号将军，封侯。吴交州刺史刘峻、前部督修则领军三攻稷，皆为稷所败；郁林、九真皆附稷。稷表遣将军毛炅、董元等攻合浦，战于古城，大破吴军，杀峻、则。稷因表炅为郁林太守，元为九真太守。元病亡，更以益州王素代之，数攻交州诸郡。【此段出处与3相同，但时间不明，最后的时间节点疑停于公元268年，即晋泰始四年】

公元267年（吴宝鼎二年，晋泰始三年）

覈上疏谏曰：……交州诸郡，国之南土，交阯、九真二郡已没，日南孤危，存亡难保，合浦以北，民皆摇动。

**三、吴国收复**

269年（吴建衡元年，晋泰始五年）[[4]](#footnote-4)

遣监军虞汜、威南将军薛珝、苍梧太守陶璜由荆州，监军李勖、督军徐存从建安海道，皆就合浦击交阯。

270年（吴建衡二年，晋泰始六年）

二年春……李勖以建安道不通利，杀导将冯斐，引军还。三月，天火烧万余家，死者七百人。夏四月，左大司马施绩卒。殿中列将何定曰：“少府李勖枉杀冯斐，擅撤军退还。“勖及徐存家属皆伏诛。秋九月，何定将兵五千人上夏口猎。都督孙秀奔晋。是岁大赦。”[[5]](#footnote-5)

（此段记于晋书，但具体年份不详，推测于269-271之间）

吴遣虞汜为监军，薛珝为威南将军、大都督，璜为苍梧太守，距稷，战于分水。璜败，退保合浦，亡其二将。珝怒谓璜曰：“若自表讨贼，而丧二帅，其责安在？”璜曰：“下官不得行意，诸军不相顺，故致败耳。”珝怒，欲引军还。璜夜以数百兵袭董元，获其宝物，船载而归，珝乃谢之，以璜领交州，为前部督。璜从海道出于不意，径至交阯，元距之。诸将将战，璜疑断墙内有伏兵，列长戟于甚后。兵才接，元伪退，璜追之，伏兵果出，长戟逆之，大破元等。以前所得宝船上 锦物数千匹遗扶严贼帅梁奇，奇将万余人助璜。元有勇将解系同在城内，璜诱其弟 象，使为书与系，又使象乘璜轺车，鼓吹导从而行。元等曰：“象尚若此，系必去 志。”乃就杀之。珝、璜遂陷交阯。吴因用璜为交州刺。[[6]](#footnote-6)

271年（吴建衡三年，晋泰始七年）

泰始七年春，吴主孙皓遣大都督薛珝、交州刺史陶璜帅二十万军，兴扶严恶夷合十万伐交趾。稷遣炅及将军建宁孟岳等御之，战于封溪。众寡不敌，炅等败绩，仅以身还。交趾固城自守。破败之后，众才千人，并新附可有四千，男女万馀口。陶璜围之。杜塞蹊径，救援不至，虽班粮约食，犹不供继。至秋七月，城中食尽，病饿死者大半。交趾人广野将军王约反应陶璜，以梯援外，吴人遂得入城。得稷等，皆囚之，即斩稷长史张登、将军孟通及炅，并交趾人邵晖等二千馀人。受皓诏，传稷秣陵，故梏稷及孟干、爨熊、李松四人于吴，通四远消息。稷至合浦，发病欧血死，传首秣陵，弃其尸丧于海。干、松、熊至吴，将加斩刑。或说皓：宥免干等，可以劝边将。皓原之，欲徙付临海郡。初，稷等私誓：不能死节，困辱虏手，若蒙未死，必当思求北归。稷既路死，干等恐北路转远，以吴人爱蜀侧竹弓弩，言能作之，皓转付作部为弓工。九年，干自吴逃返洛阳，松、熊为皓所杀。初，晋武帝以稷为交州刺史，大封；半道，稷城陷，或传降，故不录。干至表状，乃追赠交州刺史，封松、熊后嗣侯焉。[[7]](#footnote-7)

九真郡功曹李祚保郡内附，璜遣将攻之，不克。祚舅黎晃随军，劝祚令降，祚答曰：“舅自吴将，祚自晋臣，唯力是视耳。”踰时乃拔。皓以璜为使持节、都督交州诸军事、前将军、交州牧。武平、九德、新昌土地阻险，夷獠劲悍，历世不宾，璜征讨，开置三郡，及九真属国三十余县。征璜为武昌都督，以合浦太守修允代之。交土人请留璜以千数，于是遣还。  
皓既降晋，手书遗璜息融敕璜归顺。璜流涕数日，遗使送印绶诣洛阳。帝诏复其本职，封宛陵侯，改为冠军将军。[[8]](#footnote-8)

是岁，汜、璜破交阯，禽杀晋所置守将，九真、日南皆还属。大赦，分交阯为新昌郡。[[9]](#footnote-9)

1. 三国志，卷四十八，吴书三，三嗣主传第三，中华书局，1982年7月第二版，1161-1162页 [↑](#footnote-ref-1)
2. 三国志，卷四，魏书四，三少帝纪第四，中华书局，1982年7月第二版，151-152页 [↑](#footnote-ref-2)
3. 华阳国志，卷四，南中志，国学导航网，https://baike.baidu.com/reference/23122402/20edgg9\_dZjT3t8oY-QGZaiapL0F\_fCBfdlfKP8DJMEpsJJAWfkH5xas3UhpqWpB8e8k\_ZlwWw2C-DmTUbzrXN0wVN8QW6PKLoNbOsYC7law7w [↑](#footnote-ref-3)
4. 三国志，卷六十五，吴书，王楼贺韦华传第二十，中华书局，1982年7月第二版，1464-1465页 [↑](#footnote-ref-4)
5. 三国志，吴书，卷四十八，三嗣主传第三，中华书局，1982年7月第二版，1167-1168页 [↑](#footnote-ref-5)
6. 晋书，卷第五十七，列传第二十七，陶璜，中华书局，1982年7月第二版，1558-1559页 [↑](#footnote-ref-6)
7. 华阳国志，卷四，南中志，国学导航网，https://baike.baidu.com/reference/23122402/20edgg9\_dZjT3t8oY-QGZaiapL0F\_fCBfdlfKP8DJMEpsJJAWfkH5xas3UhpqWpB8e8k\_ZlwWw2C-DmTUbzrXN0wVN8QW6PKLoNbOsYC7law7w [↑](#footnote-ref-7)
8. 晋书，卷第五十七，列传第二十七，陶璜，中华书局，1982年7月第二版，1558-1559页 [↑](#footnote-ref-8)
9. 三国志，吴书，卷四十八，三嗣主传第三，1167-1168页，中华书局，1982年7月第二版 [↑](#footnote-ref-9)